

**ANTONIO VIVALDI**

Την ημέρα που γεννήθηκε ο Ιταλός συνθέτης - 4 Μαρτίου 1678 - , στη Βενετία έγινε σεισμός.

Επειδή από μικρός είχε άσθμα δεν μπορούσε να μάθει κάποιο πνευστό. Έμαθε όμως βιολί από τον πατέρα του, που ήταν κουρέας και μουσικός της Ορχήστρας του Αγίου Μάρκου.

Έγινε δεξιοτέχνης στο βιολί και ιερέας. Λόγω του χρώματος των μαλλιών του ήταν γνωστός ως ο «**Κόκκινος παπάς**». Δίδαξε μουσική σ΄ ένα ορφανοτροφείο.

Είναι γνωστός ως ο συνθέτης που προσπάθησε να περιγράψει κάθε εποχή του χρόνου με τη μουσική του: «**Τέσσερις εποχές**» ( Άνοιξη Καλοκαίρι Φθινόπωρο Χειμώνας).

Ο βασιλιάς της Γαλλίας Λουδοβίκος ο 15ος  αποκάλεσε τον Βιβάλντι: «**Ο καλύτερος μουσικός ζωγράφος της εποχής του**».

Ο συνθέτης έζησε την περίοδο που λέγεται **Μπαρόκ** (1600 – 1750).

**Μπαρόκ**: Καλλιτεχνικό ύφος που διαμορφώθηκε *τον 1*7ο αιώνα. Ξεκίνησε στη Ρώμη της Ιταλίας και σύντομα εξαπλώθηκε σχεδόν σε ολόκληρη την Ευρώπη. Χαρακτηρίζεται από έντονους, γεμάτους και εντυπωσιακούς ρυθμούς. Τα βασικότερα  γνωρίσματα της εποχής Μπαρόκ είναι η λάμψη και το μεγαλείο, η πολύ φορτωμένη διακόσμηση και η προσοχή στις λεπτομέρειες. Με άλλα λόγια, όλα εκείνα τα στοιχεία που μπορούν να τραβήξουν την προσοχή και το θαυμασμό του θεατή, αλλά και του ακροατή.